Bushati në Uashington: Diskutuam mbi marrëdhëniet me SHBA
Ministri i Jashtëm shqiptar tha se, sipas tij, linjat kryesore të politikës amerikane në Ballkan nuk kanë ndryshuar
Ministri i Jashtëm i Shqipërisë, Ditmir Bushati po zhvillon në Uashington takime me zyrtarët amerikanë lidhur me marrëdhëniet e Shqipërisë me Shtetet e Bashkuara dhe me gjendjen në Ballkanin perëndimor, ku Rusia ka shtuar ndjeshëm përpjekjet për ndikim dhe ku vihet re një rritje e tensioneve brenda disa vendeve. Si anëtare e NATO-s Shqipëria kontribuon me trupa në Afganistan dhe Irak. Vizita e zotit Bushati përmbante takime në Këshillin e Sigurisë Kombëtare, në Departamentin e Shtetit dhe në Pentagon. Mbrëmë, ministri i Jashtëm i Shqipërisë foli në një diskutim të organizuar nga Fondi Marshall Gjerman. Zoti Bushati tha në diskutim se vendet e Ballkanit Perëndimor janë në vështirësi për shkak të sfidave politike dhe të sigurisë. Ai përmendi krizën parazgjedhore në Shqipëri, rritjen e tensioneve mes Kosovës dhe Serbisë dhe krizën politike në Maqedoni. Këto sfida, tha ai, lidhen me zhvillimet brenda Bashkimit Evropian, i cili po përjeton krizën e tij të brendshme, si dhe me perecptimin rreth një çangazhimi të Shteteve të Bashkuara me Evropën. Ministri i Jashtëm Bushati përmendi sidomos përpjekjet e Rusisë për të shtuar ndikimin në Ballkanin Perëndimor: tha zoti Bushati. Zoti Bushati foli për ato që ai i quajti “aleanca kundër ambasadave amerikane në rajon. Zoti Bushati i quajti një histori suksesi masat e buta që ai tha se Shqipëria ka përdorur për t’u përballur me radikalizmin dhe ekstremizmin e dhunshëm, në krahasim me vendet e tjera, që e kanë bërë me anë të miratimit të legjislacionit të ri: tha ministri i Jashtëm shqiptar. Zoti Bushati e quajti bllokimin e tanishëm parazgjedhor në Shqipëri “një krizë artificiale”, të krijuar nga rezistenca ndaj reformës në sistemin e drejtësisë. Megjithatë, ai nuk përmendi shtimin galopant të kultivimit të drogës në vend dhe kritikat e zëshme të opozitës, e cila thotë se zgjedhjet e qershorit me shumë gjasë do të manipulohen për shkak të, sipas saj, përdorimit të parave nga droga për kapjen e shtetit dhe të mediave. Zoti Bushati u takua mbrëmë me Zëvendës Këshilltaren e Sigurisë Kombëtare të SHBA Kathleen McFarland. I pyetur nga Zëri i Amerikës rreth përmbajtjes së takimit, zoti Bushati tha se linjat kryesore të politikës amerikane në Ballkan nuk kanë ndryshuar: